CELEX: 
Language: hu
Date: 2010-09-25 00:00:00
Title: 2010/536/EU: Az Európai Parlament határozata ( 2010. május 5. ) az Európai Képzési Alapítvány 2008-as pénzügyi évre szóló költségvetésének végrehajtására vonatkozó mentesítésről#Az Európai Parlament állásfoglalása ( 2010. május 5. ) az Európai Képzési Alapítvány 2008-as pénzügyi évre szóló költségvetésének végrehajtására vonatkozó mentesítésről szóló határozat szerves részét képező megjegyzésekkel

25.9.2010   
            
            
               HU
            
            
               Az Európai Unió Hivatalos Lapja
            
            
               L 252/182
            
         AZ EURÓPAI PARLAMENT HATÁROZATA
   (2010. május 5.)
   az Európai Képzési Alapítvány 2008-as pénzügyi évre szóló költségvetésének végrehajtására vonatkozó mentesítésről
   (2010/536/EU)
   AZ EURÓPAI PARLAMENT,
   tekintettel az Európai Képzési Alapítvány 2008-as pénzügyi évre vonatkozó végleges éves beszámolójára,
   tekintettel a Számvevőszéknek az Európai Képzési Alapítvány 2008-as pénzügyi évre vonatkozó éves beszámolójáról szóló jelentésére, az Alapítvány válaszaival együtt (1),
   tekintettel a Tanács 2010. február 16-i ajánlására (5827/2010 – C7-0061/2010),
   tekintettel az EK-Szerződés 276. cikkére és az Európai Unió működéséről szóló szerződés 319. cikkére,
   tekintettel az Európai Közösségek általános költségvetésére alkalmazandó költségvetési rendeletről szóló, 2002. június 25-i 1605/2002/EK, Euratom tanácsi rendeletre (2) és különösen annak 185. cikkére,
   tekintettel az Európai Képzési Alapítvány létrehozásáról szóló, 2008. december 16-i 1339/2008/EK európai parlamenti és tanácsi rendeletre (3) és különösen annak 17. cikkére,
   tekintettel az 1605/2002/EK, Euratom rendelet 185. cikkében említett szervekre vonatkozó költségvetési keretrendeletről szóló, 2002. november 19-i 2343/2002/EK, Euratom bizottsági rendeletre (4) és különösen annak 94. cikkére,
   tekintettel eljárási szabályzatának 77. cikkére és VI. mellékletére,
   tekintettel a Költségvetési Ellenőrző Bizottság jelentésére és a Foglalkoztatási és Szociális Bizottság véleményére (A7-0083/2010),
   
               1.
            
            
               mentesítést ad az Európai Képzési Alapítvány igazgatója számára az Alapítvány 2008-as pénzügyi évre szóló költségvetésének végrehajtására vonatkozóan;
            
         
               2.
            
            
               észrevételeit az alábbi állásfoglalásban ismerteti;
            
         
               3.
            
            
               utasítja elnökét, hogy továbbítsa ezt a határozatot és az annak szerves részét képező állásfoglalást az Európai Képzési Alapítvány igazgatójának, a Tanácsnak, a Bizottságnak és a Számvevőszéknek, és gondoskodjon az Európai Unió Hivatalos Lapjában (L sorozat) való közzétételükről.
            
         
      
         
            az elnök
         
         Jerzy BUZEK
      
      
         
            a főtitkár
         
         Klaus WELLE
      
   
   
      (1)  HL C 304., 2009.12.15., 136. o.
   
      (2)  HL L 248., 2002.9.16., 1. o.
   
      (3)  HL L 354., 2008.12.31., 82. o.
   
      (4)  HL L 357., 2002.12.31., 72. o.
   
      AZ EURÓPAI PARLAMENT ÁLLÁSFOGLALÁSA
      (2010. május 5.)
      az Európai Képzési Alapítvány 2008-as pénzügyi évre szóló költségvetésének végrehajtására vonatkozó mentesítésről szóló határozat szerves részét képező megjegyzésekkel
      AZ EURÓPAI PARLAMENT,
      tekintettel az Európai Képzési Alapítvány 2008-as pénzügyi évre vonatkozó végleges éves beszámolójára,
      tekintettel a Számvevőszéknek az Európai Képzési Alapítvány 2008-as pénzügyi évre vonatkozó éves beszámolójáról szóló jelentésére, az Alapítvány válaszaival együtt (1),
      tekintettel a Tanács 2010. február 16-i ajánlására (5827/2010 – C7-0061/2010),
      tekintettel az EK-Szerződés 276. cikkére és az Európai Unió működéséről szóló szerződés 319. cikkére,
      tekintettel az Európai Közösségek általános költségvetésére alkalmazandó költségvetési rendeletről szóló, 2002. június 25-i 1605/2002/EK, Euratom tanácsi rendeletre (2) és különösen annak 185. cikkére,
      tekintettel az Európai Képzési Alapítvány létrehozásáról szóló, 2008. december 16-i 1339/2008/EK európai parlamenti és tanácsi rendeletre (3) és különösen annak 17. cikkére,
      tekintettel az 1605/2002/EK, Euratom rendelet 185. cikkében említett szervekre vonatkozó költségvetési keretrendeletről szóló, 2002. november 19-i 2343/2002/EK, Euratom bizottsági rendeletre (4) és különösen annak 94. cikkére,
      tekintettel eljárási szabályzatának 77. cikkére és VI. mellékletére,
      tekintettel a Költségvetési Ellenőrző Bizottság jelentésére és a Foglalkoztatási és Szociális Bizottság véleményére (A7-0083/2010),
      
                  A.
               
               
                  mivel a Számvevőszék kijelenti, hogy kellő mértékben megbizonyosodott a 2008-as pénzügyi évre vonatkozó éves beszámoló megbízhatóságáról, valamint arról, hogy az annak alapjául szolgáló ügyletek jogszerűek és szabályszerűek,
               
            
                  B.
               
               
                  mivel 2009. április 23-án a Parlament megadta a mentesítést az Európai Képzési Alapítvány igazgatójának az Alapítvány 2007-es pénzügyi évre szóló költségvetésének végrehajtására vonatkozóan (5), és a mentesítési határozatot kísérő állásfoglalásban a Parlament többek között:
                  
                              —
                           
                           
                              tudomásul vette a Számvevőszék azon megállapítását, hogy a költségvetés-módosításban érintett bevételi összegeket helytelenül állapították meg (az összegnek 1 200 000 EUR-nak kellett volna lennie, nem 3 400 000 EUR-nak),
                           
                        
                              —
                           
                           
                              tudomásul vette, hogy az igazgató megbízhatósági nyilatkozatában (mellékelve az éves tevékenységi jelentéshez) megismételte az előző évben megfogalmazott fenntartásokat a partnerországokat jellemző politikai bizonytalansággal, a Tempus megállapodás pénzügyi kezelésével, valamint az Alapítványnak nyújtott Tempus technikai támogatáshoz kötődő lehetséges társadalmi, megítélésbeli jogi és pénzügyi következményekkel kapcsolatban;
                           
                        
            
                  1.
               
               
                  elégedettségét fejezi ki amiatt, hogy az Alapítvány 2008-as pénzügyi évről szóló éves beszámolóját a Számvevőszék jogszerűnek és szabályszerűnek ítélte;
               
            
         Teljesítmény
      
      
                  2.
               
               
                  megjegyzi, hogy az Alapítvány félidős értékelésében (EAC/06/05 végleges jelentés, 2006. május 25.) általában pozitívan értékelték tevékenységeinek közvetlen, a kedvezményezettekre gyakorolt hatását; tudomásul veszi ugyanakkor, hogy a kormányzati intézményekre gyakorolt hatás nehezen bizonyítható, tekintettel arra, hogy nehéz közvetlen kapcsolatot megállapítani az Alapítvány projektjeinek eredményei és ezen intézmények tevékenysége között;
               
            
                  3.
               
               
                  gratulál az Alapítványnak, amiért a Bizottságnak 2008-ban nyújtott támogató tevékenységére 97 %-os elégedettségi mutatót ért el ez utóbbi részéről; különösen kiemeli, hogy az Alapítványhoz érkező kérelmek leggyakrabban az európai szomszédsági eszközök előkészítésével kapcsolatos szakpolitikákra és támogatásokra irányultak (32 %), majd gyakorisági sorrendben ezeket a programok kialakításához (21 %), a programozáshoz (11 %), a projektek meghatározásához (10 %) és az utómunkálatokhoz kapcsolódó kérelmek követték;
               
            
                  4.
               
               
                  kéri, hogy az Alapítvány a Számvevőszék következő jelentéséhez csatolandó táblázatában hasonlítsa össze a mentesítés során vizsgált évben történt előrelépéseket és az előző pénzügyi évben tett előrelépéseket, hogy a mentesítésért felelős hatóság jobban tudja értékelni az Alapítvány teljesítményét évről évre;
               
            
         Az Alapítvány tevékenységi köre
      
      
                  5.
               
               
                  tudomásul veszi, hogy az Európai Képzési Alapítvány létrehozásáról szóló, 1990. május 7-i 1360/90/EGK tanácsi rendelet (6) 2008. évi átdolgozását követően az Alapítvány megkapta azt a lehetőséget, hogy a korábbi évektől eltérő ágazatokban fejlessze szakértelmét; megjegyzi, hogy az 1339/2008/EK rendelet valójában új eljárási mechanizmusokat határoz meg az Alapítvány tevékenységi körének tematikus, illetve földrajzi területek szerinti kiterjesztésének jóváhagyásához;
               
            
         Együttműködés az Európai Szakképzés-fejlesztési Központtal (Cedefop)
      
      
                  6.
               
               
                  kéri, hogy a hasonló tématerületekre való tekintettel az Alapítvány és a Cedefop alakítson ki szoros és egymást erősítő együttműködést, és hogy a két ügynökség igazgatójának tevékenységi jelentése tartalmazzon erre vonatkozóan rendszeres tájékoztatást;
               
            
         Belső ellenőrzés
      
      
                  7.
               
               
                  elismeri, hogy 2006 óta a belső ellenőrzés által megfogalmazott 27 ajánlás közül 12 megvalósításra került; megállapítja, hogy a 15 még nem teljesített ajánlás közül 6 minősül „nagyon fontosnak”; sürgeti ezért az Alapítványt, hogy haladéktalanul vezessen be belső ellenőrzési előírásokat (az eljárások dokumentálása, a pénzügyi műveletek felügyelete, valamint a működés folyamatossága tekintetében) és humánerőforrás-kezelésre vonatkozó ajánlásokat (a humánerőforrás kezelésére vonatkozóan az éves tervezés és a tevékenységi jelentések elkészítése során, valamint a célkitűzések meghatározására és a munkaidő-nyilvántartásra vonatkozóan);
               
            
         Humánerőforrás
      
      
                  8.
               
               
                  aggasztónak tartja a Számvevőszék megállapításait, melyek szerint a személyzeti kiválasztási eljárások nem kellően átláthatóak, és hogy az ügybe az Európai Csalás Elleni Hivatalt (OLAF) is bevonták, amely vizsgálatot indított (OF/2009/0370); a kiválasztási kritériumok és a felvételi feltételek tekintetében felhívja a figyelmet az EU foglalkoztatási iránymutatásaira, különösen a foglalkoztatás és a munkavégzés során alkalmazott egyenlő bánásmód általános kereteinek létrehozásáról szóló, 2000. november 27-i 2000/78/EK tanácsi irányelvre (7); minden európai uniós ügynökségtől elvárja, hogy legalább ezeket az iránymutatásokat betartsák, és felszólítja az Alapítványt, hogy mutasson példát azáltal, hogy a jövőben tisztességes, átlátható és egységes személyzeti felvételi eljárásokat alkalmaz;
               
            
                  9.
               
               
                  sürgeti az Alapítványt, hogy készítsen jelentést a humánerőforrás-allokációról; hangsúlyozza, hogy a humánerőforrás nem megfelelő felmérése az éves tervezés és a tevékenységi jelentések elkészítése során azzal a kockázattal jár, hogy az Alapítvány humánerőforrás-felhasználása nem lesz hatékony és átlátható; hangsúlyozza továbbá, hogy az egyes munkatársak egyéni célkitűzéseit jobban hozzá kell igazítani az Alapítvány éves és stratégiai célkitűzéseihez, és hogy a munkaidő-nyilvántartásra szolgáló rendszernek az éves tervezés és költségvetés-meghatározás részét kell képeznie;
               
            
                  10.
               
               
                  megállapítja, hogy a Számvevőszék különféle hiányosságokat tárt fel a munkaerő-felvételi eljárások tekintetében; különösen hangsúlyozza annak szükségességét, hogy az eljárások átláthatóságának biztosítása érdekében a munkaerő-felvételi értékelő bizottságok elegendő információt szolgáltassanak az alkalmazott eljárásokról, megjelölve többek között döntéseik okát és időpontját;
               
            
                  11.
               
               
                  tudomásul veszi ugyanakkor, hogy az Alapítvány kijelentette: átfogóan megvizsgálta munkaerő-felvételi eljárását válaszul a Számvevőszék által, valamint a belső ellenőrzési szolgálat által 2008-ban lefolytatott belső ellenőrzése keretében tett megállapításokra; ezért kéri, hogy az Alapítvány tájékoztassa a mentesítésért felelős hatóságot a megtett lépésekről és azok eredményeiről;
               
            
                  12.
               
               
                  tudomásul veszi az Alapítvány válaszát, miszerint megalapozott a Számvevőszék azon véleménye, hogy a külföldi munkavégzési támogatásra jogosult alkalmazottaktól megtagadták a támogatást a hatályos szabályok hibás értelmezése miatt; üdvözli, hogy az Alapítvány ígéretet tett az esetek kivizsgálására és a megfelelő kiigazítások megtételére;
               
            
                  13.
               
               
                  a mentesítő határozatot kísérő horizontális jellegű egyéb észrevételei tekintetében utal az ügynökségek teljesítményéről, pénzgazdálkodásáról és ellenőrzéséről szóló, 2010. május 5-i állásfoglalására (8).
               
            
         (1)  HL C 304., 2009.12.15., 136. o.
      
         (2)  HL L 248., 2002.9.16., 1. o.
      
         (3)  HL L 354., 2008.12.31., 82. o.
      
         (4)  HL L 357., 2002.12.31., 72. o.
      
         (5)  HL L 255., 2009.9.26., 149. o.
      
         (6)  HL L 131., 1990.5.23., 1. o.
      
         (7)  HL L 303., 2000.12.2., 16. o.
      
         (8)  Elfogadott szövegek, P7_TA(2010)0139. Lásd e Hivatalos Lap 241. oldalát.